《秋风三叠题德邻家所藏画三首 其二》
明代·李昱

江南八月秋风高，裂云直上声怒号。小声白昼走沙石，大声入怒翻鲸涛。

夜半吹折长松树，众鸟巢倾无宿处。豺虎啖人如蜜甜，何处桃源是归路。

呜呼二叠兮秋夜深，干戈满地愁人心。

作者简介：元明间浙江钱塘人，字宗表，号草阁。元末避居永康、东阳间，授徒为业。明洪武中官国子监助教。有《草阁集》。